section_heading: Obnova demokracije
paragraph_text: Tiranija se, međutim, ubrzano raspadala. U jesen 404. pr. Kr. umjereni oligarh Teramen, u strahu od ustanka građana, prešao je u oporbu Kritiji. Tražio je da se izradi novi ustav po uzoru vladavine Pet tisuća 411. pr. Kr., nadajući se da bi vlast iz ruku ekstremnih oligarha mogla prijeći u ruke njegovih pristalica, umjerenih oligarha. Oprbeni stav Teramena donio mu je smrt. Da bi se očuvala forma, Teramen je prije pogubljenja odlukom Tridesetorice obrisan s popisa "Tri tisuće", te se tada teror proširio ne samo na demokrate već i na umjerene oligarhe.